el en el el el el el el el el el el el el el el el el el el el el el el el el el el el en el en el el el el el el el el el el el el el el en en el el el el en
Ένα ακόμη όπλο για την επιτυχή σύνδεση των νέων τενόντων (τενοντομεταφορές) στην αποκατάσταση της παράλυσης του κερκιδικού και άλλων νεύρων διαθέτουν πλέον οι μικροχειρουργοί  χειρός.
Σύμφωνα με τους μικροχειρουργούς χειρός οι τενοντομεταφορές είναι η μόνη επιλογή σε παραμελημένους τραυματισμούς νεύρων πλέον του εξαμήνου ή σε αποτυχημένες συρραφές νεύρων.
Η λειτουργικότητα των κινήσεων του χεριού, εκατομμυρίων ανθρώπων χάρις στη μικροχειρουργική, μετά τη μεταφορά τενόντων συχνά φθάνουν το 80 με 85%, σε παραμελημένους τραυματισμούς νεύρων. Δηλαδή  χέρια που πριν χειρουργηθούν ήταν ημιπαράλυτα.
Όπως εξηγεί ο Δρ Ιωάννης Ιγνατιάδης η αποκατάσταση της παράλυσης  του κερκιδικού νεύρου, που είναι η πλέον συχνή στα τραύματα άνω άκρου, μπορεί να γίνει μόνο με μεταφορά τενόντων από άλλο γειτονικό σημείο του χεριού.
ΑΙΤΙΕΣ  ΚΑΙ  ΜΟΡΦΕΣ  ΠΑΡΑΛΥΣΗΣ  ΚΕΡΚΙΔΙΚΟΥ ΝΕΥΡΟΥ
Η χειρωνακτική ή αγροτική εργασία, οι πολεμικοί τραυματισμοί και τα τροχαία ατυχήματα μοτοσικλετιστών είναι οι βασικές αιτίες παράλυσης του κερκιδικού νεύρου, που πλήττει κυρίως άτομα του ενεργού πληθυσμού ηλικίας 25 με 50 χρόνων.
Ανάλογα με το βαθμό τραυματισμού του κερκιδικού νεύρου είναι και οι μορφές παράλυσης που εμφανίζει το χέρι. Συνήθως ο καρπός είναι εντελώς πεσμένος (drop wrist) καθώς και όλα τα δάκτυλα και μοιάζει με «λαιμό κύκνου», επίσης υπάρχει και υποαισθησία στη ράχη του καρπού και των δακτύλων.
Η νευραπραξία ή απλή πάρεση είναι μια ελαφρά μορφή της εν λόγω πάθησης. Στην περίπτωση αυτή δεν χρειάζεται χειρουργείο παρά μόνο αναμονή και εφαρμογή νάρθηκα στερέωσης του καρπού, ενώ η λειτουργία του χεριού επανέρχεται σε λίγες μέρες ή κάποιες εβδομάδες ή λίγους μήνες. Το μόνο που θα χρειαστεί παρακολούθηση και συμπληρωματικά τις πρώτες 25 μέρες ηλεκτρομυογράφημα.
« Σε σοβαρότερες όμως περιπτώσεις - παραλύσεις - τραυματισμούς όπως κατάγματα βραχιονίου οστού ή άμεσο τραυματισμό μαλακών μορίων (κόψιμο), το σπασμένο τεμάχιο οστού μπορεί να κόψει το νεύρο, οπότε έχουμε την νευρότμηση η οποία πρέπει άμεσα να συρραφτεί. Αυτή όμως η άμεση ή έστω η μεσοπρόθεσμη αποκατάσταση του νεύρου συνήθως δεν γίνεται (στη καθημερινή πράξη στα διάφορα νοσοκομεία) οπότε αν περάσει το εξάμηνο χωρίς συρραφή νεύρου έχουμε και το πρόβλημα της οριστικής παράλυσης του χεριού » καταλήγει ο Δρ Ιγνατιάδης.
Πολλές φορές γίνεται σύγχυση της σοβαρής μορφής παράλυσης με αυτή της απλής πάρεσης και χάνεται χρόνος στην αναμονή μήπως και συνέλθει το νεύρο. Εν κατακλείδει πρέπει να ξέρουμε οτι εάν δεν συρραφτεί άμεσα το κομμένο νεύρο ή εάν δεν γεφυρωθεί εντός ολίγων μηνών, χρειάζεται να χειρουργηθεί με μεταφορά τενόντων (τενοντομετάθεση).